cyanic-selkie/wikianc huggingface dataset:
Shang-Chi and the Legend of the Ten Rings
Shang-Chi and the Legend of the Ten Rings on vuonna 2021 ensi-iltansa saanut Marvel Comicsin sarjakuvahahmoon Shang-Chi perustuva supersankari- ja kungfuelokuva. Se on Marvel Cinematic Universen (MCU) 25. elokuva ja neljännen vaiheen toinen elokuva. Elokuvan ohjasi Destin Daniel Cretton, joka myös käsikirjoitti sen yhdessä Dave Callahamin ja Andrew Lanhamin kanssa. Elokuvan pääosissa ovat Simu Liu, Awkwafina, Meng’er Zhang, Fala Chen, Florian Munteanu, Benedict Wong, Michelle Yeoh ja Tony Leung. Elokuvassa Shang-Chi kohtaa vuosien jälkeen isänsä Wenwun ja tämän johtaman rikollisen Kymmenen Rengasta -järjestön.
Shang-Chi and the Legend of the Ten Rings sai maailmanensi-iltansa Los Angelesissa 16. elokuuta 2021. Elokuvateattereihin se ilmestyi Yhdysvalloissa ja Suomessa 3. syyskuuta 2021. Elokuva sai positiivisen vastaanoton. Kriitikot ylistivät elokuvan toimintakohtausten koreografiaa, aasialaiskulttuurin näkyvyyttä, sekä näyttelijöiden roolisuorituksia, erityisesti Liun ja Leungin. Elokuvalle on kehitteillä jatko-osa, Crettonin tullessa palaamaan ohjaajaksi ja käsikirjoittajaksi.
Juoni
Nykyhetkessä Shang-Chi ja hänen ystävänsä Katy Chen työskentelevät pysäköintiapulaisina Fairmont San Francisco -luksushotellissa. Eräänä aamuna Razor Fist ja joukko muita Kymmenen Renkaan jäseniä hyökkää heidän kimppuunsa. He onnistuvat varastamaan riipuksen, jonka Shang-Chi sai aikoinaan äidiltään. Epäillen Kymmenen Renkaan tavoittelevan myös Xialingin hallussa olevaa riipusta, Shang-Chi päättää saamansa postikortin perusteella lähteä etsimään tätä Macaosta. Katy vaatii tulla mukaan ja kuulee samalla Shang-Chin oikeasta nimestä ja menneisyydestä. Xialing pyöritti salaista otteluklubia nimeltä Golden Daggers Club, jonka oli perustanut paettuaan Wenwun luota. Xialing voittaa Shang-Chin ottelussa ja väittää, ettei lähettänyt postikorttia. Wenwu joukkoineen hyökkää klubille, ottaa Xialingin riipuksen, ja vie hänet sekä Shang-Chin ja Katyn tukikohtaansa.
Wenwu käyttää ottamiaan riipuksia paljastaakseen kartan Ta Lo’hon. Hän paljastaa kuulevansa Lin äänen ja uskovansa tämän olevan yhä elossa vangittuna kotikylänsä lähelle sinetöidyn portin takana. Hän aikoi tuhota kylän ja murtaa portin. Vaikka Ta Lon sisäänkäynnille pääsisi normaalisti vain selviämällä bambumetsälabyrintistä, sinne aukeaisi suora tie kerran vuodessa Hautojenlakaisujuhlan aikana. Tietäen, ettei Li voi oikeasti olla elossa, Shang-Chi, Xialing ja Katy vastustavat Wenwun aikeita, jolloin hän vangitsee nämä tyrmiin. Tyrmissä oli vankina myös Trevor Slattery, Kymmenen Renkaan johtajaksi vuosia sitten tekeytynyt näyttelijä, sekä dijiangeihin kuuluva olento nimeltä Morris, joka tietää miten päästä Ta Lo’hon ennen Wenwun joukkoja.
He pakenevat tukikohdan alle rakennettujen tunneleiden kautta ja selvittävät Morrisin avulla labyrintin, päästen Ta Lo’hon, jossa asuu ihmisten ja dijiangien lisäksi myös monia muita kiinalaisen mytologian olentoja. Kylän asukkaiden joukossa on Ying Nan, Lin sisko, joka kertoo heille Ta Lon historiasta ja kuinka he tuhat vuotta sitten kyläänsä suojelevan lohikäärmeen, Suuren suojelijan, avulla sinetöivät heidän kimppuunsa hyökänneet sielunsyöjät ja niitä johtavan Pimeydessä asuvan Pimeyden portin taakse. Pimeydessä asuva yritti nyt Lin äänellä houkutella Wenwun vapauttamaan käyttämään renkaita portin murtamiseen. Shang-Chi ja Xialing saavat lohikäärmen suomuista tehdyt asut ja alkavat valmistautua Kymmenen Renkaan armeijan hyökkäykseen, Guang Bon opettaessa Katylle jousen käyttöä.
Kymmenen Renkaan armeijan lopulta hyökätessä ja taistellessa Ta Lon asukkaita vastaan, Wenwu ja Shang-Chi käyvät kaksintaisteluun, jonka lopuksi Wenwu pudottaa poikansa järveen. Wenwu alkaa renkaillaan rikkoa porttia, jolloin sielunsyöjät alkavat vapautua ja tappaa sekä Ta Lon asukkaita että Kymmenen Renkaan jäseniä. Molemmat armeijat päättävät tehdä yhteistyötä sielunsyöjien pysäyttämiseksi, minkä lisäksi Suuri suojelija pelastaa Shang-Chin hukkumiselta ja nousee järvestä osallistuakseen taisteluun. Shang-Chi voittaa uusintataistelun isäänsä vastaan ja saa renkaiden voiman hallintaansa. Pimeydessä asuva murtautuu heikentyneen portin läpi ja yrittää tappaa Shang-Chin. Wenwu uhraa itsensä poikansa pelastamiseksi ja tunnustaa hänet renkaittensa uudeksi omistajaksi. Katy ampuu nuolen Pimeydessä asuvan kurkkuun, Xialingin ja Suuren suojelijan hyökkäysten heikentäessä olentoa, kunnes Shang-Chi saa tilaisuuden käyttää renkaiden voimaa sen tuhoamiseksi. Shang-Chi ja Katy palaavat San Franciscoon, missä Wong, jonka he tapasivat aiemmin Golden Daggers Clubilla, kutsuu heidät portaalin kautta Kamar-Tajiin.
Lopputekstien välissä näytetyssä kohtauksessa Wong esittelee Shang-Chin ja Katyn Bruce Bannerille ja Carol Danversille, jotka auttavat Wongia tutkimaan Wenwun renkaita. He eivät tiedä niiden todellista alkuperää, mutta huomaavat niiden lähettävän signaalia jonnekin. Lopputekstien jälkeen näytetyssä kohtauksessa Xialing ryhtyy Kymmenen Renkaan uudeksi johtajaksi, valehdeltuaan veljelleen, että olisi aikonut lakkauttaa järjestön.
Kehitys
Margaret Loeschin, Marvel Productionsin entisen toimitusjohtajan mukaan, Stan Lee harkitsi 1980-luvulla Brandon Leetä Shang-Chin rooliin ja tapasi näyttelijän ja tämän äidin Linda Leen keskustellakseen hahmon mahdollisesta elokuvasta ja televisiosarjasta. Vuonna 2006 Marvel Studios sai rahoituksen 10 elokuvan tuottamiselle, joiden levittämisestä vastaisi Paramount Pictures, Shang-Chin ollessa yksi niiden mahdollisista hahmoista.
180px|thumb|upright|left|Destin Daniel Cretton vuoden 2019 [[San Diego Comic-Con Internationalissa.]] Joulukuussa 2018 Marvel oli aloittanut nopean kehitystyön Shang-Chi’stä kertovan elokuvan toteuttamisesta, aikomukseen tehdä siitä heidän ensimmäinen aasialaisvetoinen elokuvansa. Marvel palkkasi amerikankiinalaisen David Callahamin käsikirjoittajaksi ja alkoi etsiä elokuvalle aasialaista tai amerikanaasialaista ohjaajaa. Studion tavoitteena oli tutkia ”aasialaisia ja amerikanaasialaisia teemoja aasialaisten tai amerikanaasialaisten elokuvantekijöiden hiomina”, kuten olivat tehneet vuonna 2018 Black Pantherin kohdalla, joka käytti afrikkalaisia ja afroamerikkalaisia näyttelijöitä ja tuotantoryhmäläisiä. Elokuvan kehitys aloitettiin aiemmin vuoden 2018 aikana ensi-iltansa saaneen Crazy Rich Asiansin menestyksen myötä, minkä vuoksi Hollywood alkoi toteuttaa muitakin aasialaisvetoisia elokuvia. Callahamin käsikirjoituksen odotettiin modernisoivan elementtejä hahmon sarjakuvatarinasta, joka kirjoitettiin 1970-luvulla, jotta voitaisiin välttyä sellaisilta, mitä moderni yleisö pitäisi negatiivisina stereotypioina. The Hollywood Reporterin Richard Newby oli sanonut, että elokuva voisi ”puhjeta esiin samalla tavalla kuin Black Panther” tuomalla hahmoon uuden näkökulman. Newby tunsi myös, että Shang-Chi olisi toiminut hyvin myös Marvel-televisiosarjana, ja sanoi sen ”puhuvan äänenvoimakkuudella”, jolla Marvel voisi tehdä hahmosta mieluummin elokuvan. Newby sanoi lopuksi elokuvan olevan mahdollisuus välttää stereotypioita aasialaisista itsepuolustuslajien harjoittajista ja olla ”enemmän kuin Marvelin Bruce Lee.”
Maaliskuussa 2019 Marvel Studios palkkasi japanilaiset ja havaijilaiset sukujuuret omaavan Destin Daniel Crettonin elokuvan ohjaajaksi. Deborah Chow’n—joka oli aiemmin ohjannut jaksoja Marvelin televisiosarjoihin Iron Fist ja Jessica Jones—Justin Tippingin, ja Alan Yangin ollessa myös harkittuina ohjaajaksi. Huhtikuussa Marvel Studios ja Australian viestintä- ja kulttuuriministeri Mitch Fifield paljastivat, että yksi Marvel-elokuva, jonka uskottiin olevan Shang-Chi, kuvattaisiin Fox Studios Australian tiloissa Sydneyssä ja eri puolilla Uusi Etelä-Walesin osavaltiossa. Tuotanto sai Australian hallitukselta 25 miljoonaa dollaria (Yhdysvaltain dollareissa 15 miljoonaa) sekä osavaltiorahastolta ”Made in NSW” 10 miljoonaa dollaria (Yhdysvaltain dollareissa 8 miljoonaa). Elokuvan tuotannon odotetaan tuottavan Australian taloudelle 150 miljoonaa dollaria (Yhdysvaltain dollareissa 115 miljoonaa) sekä 4700 uutta työpaikkaa, hyödyntäen samalla 1200 paikallista yritystä. Don Harwin, Uuden Etelä-Walesin kulttuuriministeri Shang-Chin olevan osavaltiossa kuvattava Marvel-elokuva ja paljasti, että elokuva oli tarkoitus tuottaa peräkkäin Thor: Love and Thunderin (2022) kanssa.
Monacon Grand Prix 2009
Monacon Grand Prix 2009 (virallisesti Formula 1 Grand Prix de Monaco 2009) oli Formula 1 -kauden 2009 kuudes osakilpailu, joka ajettiin 24. toukokuuta Monacon katuradalla Monacossa. Jenson Button saavutti kilpailussa kauden viidennen voittonsa ja hänen edustamansa Brawn-talli kauden kolmannen kaksoisvoittonsa. Kimi Räikkönen pääsi kilpailussa ensimmäistä kertaa kaudella kolmen parhaan joukkoon.
Shang-Chi and the Legend of the Ten Rings
Esituotanto
180px|thumb|Simu Liu vuoden 2019 San Diego Comic-Con Internationalissa. Heinäkuussa, ennen vuoden 2019 San Diego Comic-Con Internationalia, Marvel alkoi koekuvata alle 30-vuotiaita kiinalaissukuisia näyttelijöitä Shang-Chin rooliin. Heihin kuului kanadankiinalainen Simu Liu, joka osallistui koekuvauksiin 14. heinäkuuta ja valittiin virallisesti rooliin 16. heinäkuuta. Feige ja Cretton paljastivat tämän Marvelin Comic-Con -paneelissa 20. heinäkuuta, missä elokuvan koko nimeksi paljastettiin Shang-Chi and the Legend of the Ten Rings. Feige huomautti, että sen lisäksi, että jo ensimmäisessä MCU:n elokuvassa, Iron Manissä (2008), esiintynyt terroristijärjestö Kymmenen Sormusta esiintyisi elokuvassa, elokuva esittelisi myös todellisen version sen johtajasta, Mandariinista, Tony Leungin näytellessä roolia. Ben Kingsley näytteli aiemmin Mandariinina esiintynyttä huijaria elokuvassa Iron Man 3 (2013). Lisäksi elokuvassa Shang-Chin isä tulee olemaan eri hahmo kuin sarjakuvissa esiintynyt Fu Manchu, joka oli ”ongelmallinen hahmo”, koska siinä oli rasistisia stereotypioita eikä Marvelilla ollut elokuvaoikeuksia hahmoon. Feige paljasti myös Awkwafinan näyttelevän elokuvassa. Cretton sanoi lokakuussa 2019, että tuotanto alkaisi vuoden 2020 alussa. Joulukuussa Feige paljasti, että elokuvan näyttelijäkaarti sisältää pääasiallisesti aasialaisia tai aasialaistautaisia ihmisiä. Tammikuussa 2020 Michelle Yeoh, joka näytteli Aleta Ogordia elokuvassa Guardians of the Galaxy Vol. 2 (2017), osallistui neuvotteluihin aivan uuden hahmon roolista, ja hänen roolivalintansa vahvistettiin elokuussa 2020.
Monacon Grand Prix 2009
Aika-ajot
thumb|270px|Räikkönen sijoittui kilpailussa kolmanneksi. Aurinkoisen Monacon GP:n aika-ajojen nopein kuljettaja oli Jenson Button, jolle paalupaikka oli jo kauden neljäs. Toisesta ruudusta kilpailuun lähti Kimi Räikkönen, joka piti jo viikonlopun harjoituksissakin tasaisen kovaa vauhtia. Räikkönen jäi paalupaikasta vain 25 tuhannesosaa, vaikka ajoi kevyemmällä autolla kuin Button. Räikkönen oli aikaisemmin päässyt Monacossa kakkossijalle vuonna 2008. Kolmannesta ruudusta starttasi Rubens Barrichello, neljännestä Sebastian Vettel ja viidennestä Felipe Massa. Myös toinen suomalainen, Heikki Kovalainen pääsi starttaamaan kymmenen parhaan joukosta ensimmäisen kerran kauden aikana, ollen seitsemänneksi nopein.
Shang-Chi and the Legend of the Ten Rings
Esituotanto
Shang-Chi and the Legend of the Ten Ringsiä kuvailtiin ”laajaksi supersankarieepokseksi”, ”tunteelliseksi perhedraamaksi” sekä ”painovoiman kumoavaksi kamppailulajitoiminnaksi”. Tuottaja Jonathan Schwartz huomautti kuinka suuri osa Shang-Chin tarinasta myös Marvel Comicsin sarjakuvissa oli perhedraamaa, minkä Cretton uudelleenmuotoili elokuvaan näyttääkseen mitä ”murtuneut...synkkä, ja jopa hyväksikäyttöä täynnä oleva perhetausta” tekee lapselle. Liu kuvaili hahmon taustatarinaa sanomalla, että koska Shang-Chin taustatarina ei ole niin yleisesti tunnettu kuin Batmanin tai Hämähäkkimiehen, se antoi käsikirjoittajille ”paljon enemmän luovaa vapautta”. Cretton ja Callaham olivat joistain rodullisista stereotypioista, joita hahmo sarjakuvissa edusti, Liun sanoessa, että kaikki mukana olevat ”olivat hyvin varovaisia sen suhteen, etteivät menisi stereotypioiden alueelle” hahmojen kanssa. Cretton uskoi lopullisen käsikirjoituksen olleen ”todella kaunis päivitys” hahmolle siitä mitä se sarjakuvissa oli ja autenttinen tarina aasialaisesta identiteetistä. Cretton oli saanut inspiraationsa elokuvan Hiipivä tiikeri, piilotettu lohikäärme (2000) ”elegantista, lähes eteerisestä wushu-tyylistä” sekä Jackie Chanin elokuvien ”kineettisistä” taistelukohtauksista. Schwartz uskoi että elokuvaan valituilla taistelutyyleillä oli tarkoitus, joka auttaisi luomaan visuaalisen tarinaelementin.
Monacon Grand Prix 2009
Aika-ajot
Heti ensimmäisen aika-ajo-osion alussa radalle lähtenyt Felipe Massa pyörähti kaiteeseen ja rikkoi autonsa keulan. Hän pystyi kuitenkin keulanvaihdon jälkeen jatkamaan ja ajoi ensimmäisessa osiossa neljänneksi nopeimman ajan. McLaren-tallin kuljettaja Lewis Hamilton teki ensimmäisen osion loppupuolella jarrutuksessa ajovirheen, jonka seurauksena auto lähti häneltä käsistä ja takarengas osui ratareunan rengasvalliin rikkoen autosta takaripustuksen. Hamilton joutui keskeyttämään ajon, jääden ensimmäiseen osioon. Hänen aikansa riitti 16. sijaan, mutta vaihdelaatikon vaihdosta saadun rangaistuksen myötä hän lähti kisaan joukon viimeisenä. Osio jouduttiin Hamiltonin kolarin vuoksi keskeyttämään hetkeksi.
Shang-Chi and the Legend of the Ten Rings
Kuvaukset
Kuvausten alkoivat vuoden 2020 alussa ja sijoittuvat Fox Studios Australian tiloihin Sydneyyn, eri puolille Uuden Etelä-Walesin osavaltiota sekä Los Angelesiin. Bill Pope toimi elokuvan kuvaajana. Cretton valitsi Popen, koska uskoi, että kuvaajan tyylin kuuluisi olla sekä naturalistinen että kohonnut, ja koska tyyli, jolla Pope oli aikoinaan kuvannut Matrixin, olisi oikea aasialaisiin ja amerikanaasialaisiin hahmoihin keskittyvälle MCU-elokuvalle.
Monacon Grand Prix 2009
Aika-ajot
Toyota- ja BMW Sauber -tallien osalta vaikeasti sujunut viikonloppu jatkui vaikeana myös aika-ajoissa, sillä molempien tallien molemmat kuljettajat jäivät ensimmäiseen aika-ajo-osioon. Puolestaan molemmat Force India -tallin kuljettajat pääsivät toiseen osioon ensimmäisen kerran kauden aikana. Pääsy toiseen osioon oli myös koko tallille ensimmäinen kerta sen olemassaolon aikana ja 15. lähtöruutu toisen kuljettajan Adrian Sutilin uran paras lähtöruutu.
Shang-Chi and the Legend of the Ten Rings
Kuvaukset
12. maaliskuuta 2020 first unit -tuotanto keskeytettiin, koska Cretton oli käynyt testeissä koronaviruspandemian vuoksi ja joutui eristäytymään testitulosten odotuksen ajaksi, kunnes tulos osoittautui negatiiviseksi. Second unit -kuvaukset ja muu tuotanto kuitenkin jatkui normaalisti, kunnes 13. maaliskuuta myös ne keskeytettiin. Ennen tätä Ronny Chieng oli valittu tuntemattomaan rooliin. Huhtikuun alussa Disney oli pandemian vuoksi siirtänyt neljännen vaiheen elokuviensa ensi-iltoja, siirtäen Shang-Chin ensi-illan toukokuulle 2021. Kuvausten odotettiin jatkuvan Fox Studiosin tiloissa heinäkuun lopulla. Jokaisen näyttelijän ja tuotantoryhmän jäsenen olisi Australian asettamien linjausten vuoksi pysyttävä saapumisensa jälkeen karanteenissa kaksi viikkoa. Kuvauspaikan lavasteiden uudelleenrakentaminen alkoi heinäkuun lopussa ja 2. elokuuta näyttelijöiden ja tuotantoryhmän karanteeni päättyi. Syyskuussa 2020 ensi-ilta siirrettiin heinäkuulle 2021, Black Widow’n saadessa toukokuun 2021 ensi-iltapäivämäärä. Lokakuussa kuvaukset siirtyivät San Franciscoon. Kuvauspaikkoina siellä toimivat Russian Hill, Noe Valley, Nob Hill ja Fisherman’s Wharf. Kuvaukset päättyivät Australiassa 24. lokakuuta 2020.
Jälkituotanto
Nat Sanders ja Elísabet Ronaldsdóttir toimivat elokuvan leikkaajina yhdessä Harry Yoonin kanssa. Joulukuussa 2020 Marvel paljasti Disneyn Investor Day -tapahtumassa Awkwafinan roolihahmon olevan Katy, Shang-Chin ystävä, ja että Yeoh’n ja Chiengin roolihahmojen nimet ovat Jiang Nan ja Jon Jon. Lisäksi paljastettiin, että Fala Chen näyttelee Jiang Li’tä, Meng’er Zhang näyttelee Xialingiä, ja Florian Munteanu näyttelee Razor Fistiä. Marvel Studios valitsi Munteanun näyttelijäksi elokuvaan, koska oli vaikuttunut tämän roolisuorituksesta elokuvassa Creed II (2018). Maaliskuussa 2021 elokuvan ensi-ilta siirrettiin syyskuulle 2021, Black Widow’n saadessa heinäkuun 2021 ensi-iltapäivämäärä. Lisäksi Dallas Liun paljastettiin näyttelevän elokuvassa. Kuukausi myöhemmin paljastettiin, että Cretton ja Andrew Lanham olivat myös osallistuneet käsikirjoituksen tekoon. Kesäkuussa 2021 julkaistu elokuvan virallinen traileri paljasti Benedict Wongn palaavan aiemmista MCU-elokuvista näyttelemään Wongia, ja että Kuvotus esiintyisi myös elokuvassa. Kuvotus esiintyi aiemmin elokuvassa The Incredible Hulk (2008), Tim Rothin näyttelemänä. Feige piti ”todella hauskana” ajatusta Kuvotuksen tuomisesta takaisin MCU:hun yli vuosikymmenen jälkeen. Wong oli myös hyvin innoissan siitä, että sai olla mukana elokuvassa ja ”istua aasialaisen erinomaisuuden pöydässä”. Heinäkuussa Jade Xu paljasti palaavansa näyttelemään yhtä Mustista Leskistä, jotka olivat vapautuneet kenraali Dreykovin aivopesusta Black Widow’n tapahtumien aikana.
Musiikki
Joel P. West paljastettiin kesäkuussa 2021 elokuvan säveltäjäksi. West oli säveltänyt musiikkia myös Crettonin aiempiin elokuviin I Am Not a Hipster (2012), Short Term 12 (2013), Lasilinna (2017) ja Just Mercy (2019). West oli jo silloin aloittanut sävellysten nauhoitukset Abbey Road Studiosin tiloissa, Lontoossa. Marvel Music ja Hollywood Records julkaisivat soundtrackin 1. syyskuuta 2021.
Monacon Grand Prix 2009
Kilpailu
Button alkoi kuroa eroa muihin ja Räikkösen takana neljäntenä ajanut Vettel jäi tasaisesti kärkikolmikosta. Hän hidasti merkittävästi takanaan tulleiden menoa, ja tunnelinjälkeisessä jarrutuksessa Massa yritti ohitusta. Hän ei kuitenkaan onnistunut ohituksessa, vaan joutui myöhäisen jarrutuksen vuoksi ajamaan hidasteshikaanin läpi samalla ohittaen Vettelin. Oikaisun vuoksi hän päästi Vettelin välittömästi takaisin edelleen, mutta samassa tilanteessa myös Rosberg pääsi Ferrari-kuskin ohitse nousten viidenneksi.
Shang-Chi and the Legend of the Ten Rings
Musiikki
Marvel Music, Hollywood Records ja Interscope Records julkaisivat myös neljä singleä ennen elokuvan julkaisua: 21 Savagen ja Rich Brianin ”Lazy Susan”, Nikin ”Every Summertime”, DJ Snaken, Rick Rossin ja Rich Brianin ”Run It”, sekä Sawe Leen ”In the Dark”. Soundtrack-albumi, joka sisälsi nämä kappaleet, julkaistiin 3. syyskuuta. Se sisälsi kappaleita myös JJ Liniltä, Saweetieltä, Anderson .Paakilta ja muilta artisteilta.
Monacon Grand Prix 2009
Kilpailu
Kierroksella 10 Sébastien Buemi osui Nelson Piquet Jr.:n perään pääsuoran alun jarrutuksessa. Molemmat ajautuivat ulos radalta ja joutuivat keskeyttämään. Muutamaa kierrosta myöhemmin Vettel joutui keskeyttämään samassa paikassa hajotettuaan autonsa takaripustukset osumassa rengasmuuriin. Robert Kubica keskeytti kierroksella 29 jarruongelmien vuoksi. 52. kierroksella Kovalainen keskeytti ajovirheen seurauksena radan uima-allasosuuden mutkissa ajaessaan seitsemäntenä Rosbergin perässä. Hallinnanmenetyksen seurauksena auto ajautui etusiipi edellä kaiteeseen.
Shang-Chi and the Legend of the Ten Rings
Julkaisu
Shang-Chi and the Legend of the Ten Rings sai ensiesityksensä sekä El Capitan Theatressa että TCL Chinese Theaterissa, Los Angelesissa, 16. elokuuta 2021. Teatteriensi-iltansa elokuva sai Yhdysvalloissa ja Suomessa 3. syyskuuta 2021. Elokuva julkaistiin elokuvateattereihin 45 päivän ajaksi, ilman samanaikaista Disney+-julkaisua Premier Access -lisämaksulla, toisin kuin Black Widow. Aiemmin suunnitellut ensi-iltapäivämäärät olivat 12. helmikuuta 2021, 7. toukokuuta 2021 ja 9. heinäkuuta 2021,   mutta ensi-iltaa siirrettiin kolmesti koronaviruspandemian vuoksi.
Monacon Grand Prix 2009
Kilpailu
Lukuun ottamatta rengastaktiikkaa, kärkiautojen toteutuneet varikkostrategiat olivat hyvin samankaltaiset. Buttonin kärkisija ei ollut uhattuna kisan missään vaiheessa, mutta Barrichello ja Räikkönen ajoivat lähekkäin lähes koko kisan ajan - kuitenkin ilman merkittäviä ohitusyrityksiä. Kisan loppupuoliskolla Massa tavoitti tasaisesti edellään ajaneita, ja ajoi myös kisan nopeimman kierrosajan, mutta eroa Räikköseen jäi lopulta noin 1,5 sekuntia.
Shang-Chi and the Legend of the Ten Rings
Julkaisu
Toukokuussa 2021 Kiinan valtionmediaraportti jätti Shang-Chi and the Legend of the Ten Ringsin ja Eternalsin pois omasta tulevien MCU-elokuvien luettelostaan, minkä Variety epäili tukevan huhuja siitä, ettei näitä elokuvia julkaistaisi Kiinassa lainkaan. Syyskuussa 2021 Deadline Hollywood raportoi Kiinan teatterijulkaisun olevan entistä epätodennäköisempää, koska Liu oli vuonna 2017 CBC:lle antamassaan haastattelussa kommentoinut negatiivisesti vanhempiensa elinoloja Kiinassa.
Monacon Grand Prix 2009
Kilpailu
Maaliin ja pistesijoille tultiin järjestyksessä Button, Barrichello, Räikkönen, Massa, Webber, Rosberg, Alonso ja Bourdais. Kaksoisvoitto oli Brawnille jo kauden kolmas ja voitto Buttonille kauden viides. Buttonin autossa ollut moottori on ensimmäinen F1-moottori, jolla on voitettu kolme osakilpailua peräkkäin. Kilpailun päätteeksi Button pysäköi autonsa ns. parc fermé -alueelle, vaikka Monacossa kärkikolmikon on tapana pysähtyä pääsuoralle. Button juoksi palkintojenjakoon kypärä päässä pitkin pääsuoraa.
Shang-Chi and the Legend of the Ten Rings
Jatko-osa
Joulukuussa 2021 vahvistettiin, että jatko-osa on tekeillä, ja että Cretton tulee palaaman ohjaajaksi ja käsikirjoittajaksi. Seuraavan kuukauden aikana, Liun odotettiin palaavan rooliinsa. Hän sanoi haluavansa tutkia mitä hänen hahmonsa tekisi isänsä renkaiden voimilla, ja että kuinka hahmo löytäisi oman paikkansa MCU:n suuremmasta tarinakokonaisuudesta. Liu kertoi heinäkuussa 2023, ettei ollut varma milloin elokuva tultaisiin tekemään. Hänelle oli kuitenkin kerrottu, että se julkaistaisiin vasta Avengers: The Kang Dynastyn (2026), jonka ohjaaja Cretton myös on, jälkeen.
Börje Karvonen
Börje Karl Verner Karvonen (14. syyskuuta 1938 Helsinki – 7. maaliskuuta 2016 Helsinki ) oli suomalainen nyrkkeilijä.
Seuratasolla Karvonen edusti Tapanilan Erää ja Malmin Ponnistajia. Karvosen nyrkkeilyuran huippuvuodet nähtiin 1960-luvulla. Vuonna 1966 hänet valittiin vuoden nyrkkeilijäksi Suomessa. Hän voitti Suomen mestaruuden 54 kilogramman sarjassa vuosina 1960–1965 ja 1967 sekä 57-kiloisissa vuonna 1966. Hän oli ensimmäinen kahdeksana peräkkäisenä vuonna Suomen mestaruuden voittanut nyrkkeilijä. Karvonen on Suomen Nyrkkeilyliiton suurmestari.
Kansainvälisissä kehissä Karvonen otteli nyrkkeilymaaotteluissa Suomen väreissä 31 kertaa. Häntä pidettiin 60-luvulla "varmana ottelupisteen tuojana". Maaotteluista voittoja kertyi kaikkiaan 23. Tappioita tuli kaikkiaan kahdeksan, joista viisi jakautunein tuomariäänin. Karvonen valittiin Pohjoismaiden parhaaksi boksaajaksi vuosina 1963 ja 1965.
Karvonen edusti Suomea olympialaisissa kahdesti, Roomassa 1960 ja Tokiossa 1964. Molemmilla kerroilla Karvosen ottelut päättyivät avauskierroksella. Karvonen menetti olympiakarsinnoissa paikan Paavo Roiniselle sarjaan 54 kg. Niinpä hän laihdutti itsensä sarjan 51 kg olympiaedustajaksi. Roomassa hän hävisi avauskierroksella burmalaisottelijalle jaetuin äänin. Tokiossa filippiiniläinen Arnulfo Torrevillas aiheutti Karvoselle koko uran ainoan tyrmäystappion.
Karvonen edusti Suomea kolme kertaa EM-kisoissa eli vuosina 1963 Moskovassa, 1965 Itä-Berliinissä ja 1967 Roomassa. Vuoden 1963 kisoissa Karvonen koki pistetappion Jugoslavian Branislav Petricille, joka pääsi kisoissa loppuotteluun. Vuoden 1965 EM-kisoissa Karvonen koki jälleen pistetappion sittemmin pronssia saavuttaneelle Länsi-Saksan Horst Rascherille. Kolmansissa EM-kisoissaan 1967 Karvonen koki jälleen 1. kierroksen pistetappion. Tällä kertaa vastustaja oli pronssille edennyt Bulgarian Nikolai Savov.
Karvonen päätti aktiiviuransa vuoteen 1967. Siviiliammatiltaan Karvonen oli palomies. Hän ei juuri ollut julkisuudessa enää nyrkkeilyuran päätyttyä. Siviiliuransa Karvonen teki Helsingin Palolaitoksen palveluksessa: ensin Käpylässä ja myöhemmin Haagassa. Eläkkeelle hän jäi muistisairauden takia hieman alle 50-vuotiaana. Viimeiset vuotensa Karvonen vietti Antinkodissa Helsingissä.
Nörfi
Nörfi (Nǫrfi), Narfi tai Nörr (Nǫrr) on yön henkilöitymän, Nóttin, isä skandinaavisessa mytologiassa.
Teksteissä
Nóttin isä eri lähteissä:
Teoriat
Nörr-muoto on yhdistetty narouua-sanaan, joka esiintyy fragmentoituneessa muinaissaksilaisessa Genesis-runossa termissä narouua naht. Adolf Noreen on ehdottanut, että tämä ja täten Nörfin nimi olisi synonyymi "yölle" tai yhteydessä muinaisenglannin sanaan nearwe eli "kapea", "suljettu" tai "painostava".
Brighton and Hove High School
Brighton and Hove High School (BHHS) on vuonna 1876 perustettu itsenäinen yksityiskoulu 3–18-vuotiaille tytöille Brightonissa, Englannissa. Koulussa on noin 700 oppilasta, kun alkujaan oppilaita oli vain alle kaksikymmentä. Brighton and Hove High School muodostuu ala-asteesta, yläasteesta ja lukiosta. Koulu on yksi Girls' Day School Trust -säätiön kouluista.
Oppilaat on jaettu neljään tupaan: Grey, Gurney, Lyttelton ja Stanley. Tuvat kilpailevat toisiaan vastaan vuosittaisissa ja lukukautisissa tapahtumissa, kuten urheilutapahtumissa ja näytelmissä.
Väinö Järvenpää
Väinö Kalevi Järvenpää (25. syyskuuta 1933 Ii – 30. tammikuuta 2014) oli suomalainen nyrkkeilijä.
"Väiski" Järvenpää edusti Suomea Rooman 1960 olympialaisissa ja hävisi 60-kiloisten sarjan ensimmäisellä kierroksella romanialaiselle Josif Mihalicille tuomariäänin 2–3. Luzernin EM-kilpailuissa 1959 hän voitti 63,5 kilogramman sarjassa ensimmäisessä ottelussaan belgialaisen Andre Billietin pistein 5–0 mutta hävisi toisessa ottelussaan itävaltalaiselle Rupert Königille pistein 1–4 ja päätyi sijoille 5–8. Belgradin EM-kilpailuissa 1961 hän voitti tšekkoslovakialaisen Ladislaw Reczeyn pistein 5–0 mutta hävisi ranskalaiselle Paul Cosentinolle pistein 1–4 ja sijoittui jälleen sijoille 5–8.
Järvenpää voitti Pohjoismaiden mestaruuden 63,5-kiloisten sarjassa vuonna 1959.
Seuratasolla Järvenpää edusti huippuvuosinaan Kokkolan Jymyä, johon kuuluivat myös kaksi muuta tuon ajan maajoukkuenyrkkeilijää, Olli Mäki ja Paavo Roininen. Lisäksi hän edusti Reisjärven Pilkettä, Iin Yritystä ja Oulun Pyrintöä. Järvenpää voitti Suomen mestaruuden 63,5 kilogramman sarjassa vuosina 1959 ja 1961. Hän saavutti SM-hopeaa 60-kiloisissa vuosina 1955 ja 1958. Hän voitti neljä TUL:n mestaruutta.
Väinö Järvenpään veljenpoika Hannu Järvenpää menestyi jääkiekkoilijana.
Elämän ja kuoleman kello
Elämän ja kuoleman kello on vuonna 1984 ilmestynyt Harry Halénin ja Tauno Tukkisen kirja Sigurd Wettenhovi-Aspasta. Teoksen julkaisi Otava.
Sieneke
Sieneke Peeters (s. 1. huhtikuuta 1992) on hollantilainen laulaja. Hänet valittiin edustamaan maataan Oslossa järjestettävään Eurovision laulukilpailuun 2010. Hän osallistui kilpailuun kappaleella "Ik ben verliefd (Sha-la-lie)". Sieneke voitti Nationaal Songfestival -kilpailun, joten hänet valittiin kappaleen esittäjäksi Euroviisuihin. Esitys ei päässyt kilpailun semifinaalista finaaliin.
Watching – Waiting
Watching – Waiting on suomalaisen Killer-yhtyeen single, joka julkaistiin vuonna 2003. Kappale on mukana myös Killerin vuoden 2003 albumilla Sure You Know How to Drive This Thing. Se nousi Suomen virallisen singlelistan sijalle 15.
Mikko Kartano
Kartanon aloitti uransa vuonna 1992 kiertämällä Suomea orkesterin solistina. Vuonna 1997 syntyi Mikko Kartano & Energia, joka oli toiminnassa viisi vuotta ja teki noin 170 keikkaa vuodessa. Kokoonpanoon kuuluivat kitaristit Antti Hassinen ja Pete Rissanen, rumpali Sami Harlin, kosketinsoittaja Jari Pailamo sekä basisti Hannu Voutilainen.
Pelle Positiivi
Pelle Positiivi on Kartanon esittämä klovni, jolla oli vuonna 2003 20-osainen televisiosarja Pelle Positiivi ja Sinisilmä. Kartano kiertelee roolihahmonaan ympäri Suomea. Pelle Positiivi -nimellä Kartano on julkaissut lastenalbumit Meriseikkailu (2003) ja Tilulilulei (2005).
Cleveland Blues
Cleveland Blues oli Major League Baseball -joukkue Clevelandista, joka pelasi National Leaguessa vuosina 1879-1884. Joukkueen paras sijoitus oli kolmas sija vuonna 1880. Joukkueessa pelannut Ned Hanlon on valittu Baseball Hall of Fameen vuonna 1996.
Rahoitusväline
Rahoitusväline on väline, jota liikkeenlaskija käyttää varojen hankkimiseen. Käytännössä se on mikä tahansa sopimus, joka muodostaa yhdelle taholle saatavan ja toiselle vastattavan. Rahoitusvälineitä tehdään ja niillä käydään kauppaa rahoitusmarkkinoilla.
Rahoitusvälineestä käytetään myös termiä rahoitusinstrumentti. Sijoittajan näkökulmasta rahoitusväline on sijoituskohde.
Jälkimarkkinakelpoisilla rahoitusinstrumenteilla voidaan käydä kauppaa pörssissä.
EU:n MiFID -direktiivikokonaisuus on säädellyt rahoitusvälineiden markkinoita vuodesta 2018 alkaen.
Norlannin yliopistollinen sairaala
Norlannin yliopistollinen sairaala (, Nus) on Uumajassa, Ruotsissa sijaitseva sairaala. Siellä työskentelee 5 600 ihmistä.
Pethia longicauda
Pethia longicauda on särkikalojen (Cyprinidae) heimoon kuuluva makean veden kalalaji. Lajia tavataan Aasiassa. Se kasvaa yleensä korkeintaan 3,8 senttimetrin mittaiseksi. Laji kuvattiin tieteelle vuonna 2014.
Norlannin yliopistollinen sairaala
Norlannin yliopistollinen sairaala toimii myös Uumajan yliopiston opetussairaalana, jossa lääketieteellisen tiedekunta on vastuullinen viranomainen. Tiedekunnassa on noin 2 860 perustutkinnon suorittajaa, 450 jatko-opiskelijaa ja 1 020 henkilöstön jäsentä, heidän joukossaan noin 500 opettajaa/tutkijaa.
Historia
Se perustettiin lasarettina vuonna 1784, joka tunnettiin nimellä Gula huset osoitteessa Storgatan 28, Uumaja. Siellä oli kahdeksan hoitopaikkaa. Rakennus on yhä olemassa, mutta sitä ei enää käytetä sairaalana.
thumb|260px|Norlannin yliopistollinen sairaala, jossa vasemmassa yläkulmassa osa Uumajan yliopiston kampusta ja alhaalla Uumajan itäinen rautatieasema. Kun Uumaja laajeni, uusi sairaala rakennettiin Ålidbackeniin, Uumajan keskustaan. Sen toiminta käynnistettiin vuonna 1907, sairaala vietti satavuotisjuhlaa vuonna 2007. Siellä oli 134 hoitopaikkaa.
Vuonna 1918 sairaalaa laajennettiin jälleen. Vuonna 1926 valmistui silmäklinikka, vuonna 1937 avattiin uusi pediatria-osasto, ja vuonna 1957 avattiin gynekologinen ja synnytysoppi-osastot.
Nykyisin kaikki alkuperäiset Ålidbackenilla sijainneet rakennukset on purettu ja korvattu nykyisellä sairaalalla.
Vuonna 2011 Västerbottenin läänin maakäräjät otti voimaan valokuvauskiellon, vedoten potilaiden ja henkilöstön rikkomattomuuteen. Kielto ei kuitenkaan rajoittunut sairaalaan, vaan sisälsi kaikki maakäräjäkunnan tilat. Kielto on saanut aikaan protesteja ruotsalaismedian, kuten SVT:n, TV4:n ja Västerbottens-Kurirenin, keskuudessa.
Platonin poliittinen filosofia
Platonin poliittinen filosofia perustui Sokrateen ajatteluun, jossa keskeisin kysymys oli kysymys hyvästä elämästä. Politiikkaan sovellettuna seurasi kysymys, millainen valtio mahdollistaa hyvän elämän. Platon käsitteli näitä aiheita useissa dialogeissaan. Hänet voidaan nähdä koko länsimaisen poliittisen filosofian perustajana. Samalla hän katsoi, että poliittinen filosofia liittyy kiinteästi muuhun filosofiaan, kuten etiikkaan, metafysiikkaan ja tietoteoriaan.
Platonin poliittiset teokset
Platon käsittelee poliittisia teemoja, kuten ihannevaltiota ja ihanteellista hallintoa, useissa dialogeissaan. Laajimmin aihetta käsittelevät Valtio, Lait ja Valtiomies. Näiden lisäksi poliittisia ovat erityisesti dialogit Minos, Epinomis ja Kritias. Eettisen ulottuvuuden kautta poliittisen ajattelun voidaan kuitenkin nähdä olevan osana kaikkia Platonin teoksia.
Keskeinen ongelma Platonin filosofian suhteen on niin kutsuttu sokraattinen ongelma, eli Sokrateen ja Platonin ajattelujen erottaminen toisistaan. Platonin poliittisen filosofian suhteen ongelma ei ole aivan yhtä suuri: Valtion ajatuksia pidetään usein monia muita ajatuksia selkeämmin juuri Platonin omina; Laeissa Sokrates ei esiinny lainkaan; ja Valtiomiehessä Sokrates esiintyy vain dialogin alussa.
Platonin filosofian keskeinen piirre oli pyrkimys määritelmien muodostamiseen eri asioille. Myös oikean poliittisen järjestyksen löytämisessä oli kyse samasta asiasta; tällaista tärkeää asiaa ei voitu jättää pelkästään yleisen mielipiteen varaan. Näin käsitteiden selventäminen ja erilaisten käsitysten arvioiminen ovat myös Platonin poliittisessa filosofiassa merkittäviä esiaskelia, ja niitä seuraa ihanteellisen poliittisen järjestelmän hahmottelu. Tämä järjestys ilmenee erityisesti Valtion rakenteessa.
Kolme dialogia valtiollisesta tiedosta
Valtion keskeinen kysymys on eettinen: se käsittelee ennen kaikkea oikeudenmukaisuutta ja sen suhdetta onnellisuuteen (eudaimonia). Samalla se käsittelee sitä, millainen valtio on kaikkein oikeudenmukaisin ja mahdollistaa onnellisuuden. Platonin Sokrates hahmottelee ihannevaltion, jonka hyve vertautuu yksittäisen ihmisen hyveeseen. Tämän perusteella hän esittää väitteitä siitä, kuinka hyvä ja huono valtio ovat järjestetyt. Samalla Sokrates esittää, että on aina parempi toimia oikeudenmukaisesti kuin epäoikeudenmukaisesti. Valtio käsittelee myös paljon muita kuin poliittisen filosofian ja etiikan alan kysymyksiä. Samalla kun kysymys kuuluu, kuinka tieto voisi valtiossa hallita, käsitellään laajasti muun muassa tiedon olemusta.
Valtiomies pyrkii muodostamaan ”valtiomiehen” määritelmän, vastakohtanaan ”sofisti” ja ”filosofi”. Platonin mukaan hallitseminen vaati tietynlaista tietoa, ja valtiomies oli se henkilö, jolla tällainen tieto oli. Tieto koski sitä, kuinka hallitaan oikeudenmukaisesti ja hyvin. Platonin mukaan tällaisen tiedon tulee johtaa politiikkaa. Sofistit sen sijaan ainoastaan antoivat sen kuvan, että heillä oli tällaista tietoa.
Lait on Platonin viimeinen teos. Siinä hän hahmottelee Magnesia-nimisen ihannevaltion poliittisen järjestelmän ja lait. Samalla se käsittelee poliittisen filosofian, etiikan ja teologian keskeisiä kysymyksiä. Dialogi käyttää ateenalaisia ja spartalaisia lakeja taustana lakien valinnalle. Samalla Lait käsittelee muun muassa jumalallista lakia ja luonnollista lakia sekä luonnonoikeutta; järjen merkitystä lainsäätämisessä; filosofian, uskonnon ja politiikan välisiä suhteita; sekä liikunnan, musiikin ja tanssin roolia kasvatuksessa. Teos on kuitenkin usein jäänyt Valtion varjoon. Lakien voidaan nähdä ennakoivan Aristoteleen poliittista filosofiaa ja myöhempää oikeusfilosofiaa.
Valtion ydin voidaan nähdä siinä, että se pyrkii osoittamaan, että sekä valtion että sielun terveydelle on oleellista, että kummankin hallitseva osa perustaa toimintansa järkeen ja tietoon. Valtiomies pyrkii hahmottelemaan, millaista tämä hallitsemisessa käytettävä tieto olisi. Lait puolestaan pyrkii osoittamaan, kuinka tämä tieto voidaan saattaa osaksi valtion itsensä rakennetta. Valtiota ja Lakeja on Platonin muita dialogeja pidemmän pituutensakin vuoksi pidetty usein Platonin poliittisen filosofian pääesityksinä; Valtiomies puolestaan on lyhyempi ja abstraktimpi, mutta sen merkitys on siinä, että se tutkii niitä filosofisia, erityisesti tietoteoreettisia, perusteita, joiden päälle Valtio ja Lait rakentuvat.
Koska sekä Valtio että Lait esittävät hahmotelman ihannevaltiosta, voidaan kysyä, mikä niiden välinen suhde on. Usein on ajateltu, että Valtio esittää, millainen ihanteellinen valtio parhaimmillaan olisi, kun taas Lait esittää sen, millainen valtio olisi paras, jos ihmisluonnon suhteen ei tehdä yhtä optimistisia oletuksia. Tällöin voidaan joko katsoa, että Platon piti Valtion ihannevaltiota alun perinkin hankalana toteuttaa, tai että hän muutti näkemyksiään ihmisluonnosta dialogien välillä.
Valtiomiehessä Platon tekee sen tärkeän huomion, ettei tieto hyvästä yleisesti riitä; valtiomiehellä on oltava tietoa hyvästä ajassa. Tällaisen olosuhteiden mukaan muuttuvan tiedon on myös käytävä yli lakien, joiden säädökset ovat muuttumattomia.
Muut poliittiset dialogit
Dialogi Kritias kertoo tarinan Atlantiksesta, ja käsittelee samalla ihannevaltiota. Kritias kertoo dialogissa, että 9000 vuotta aiemmin Ateena oli ollut ihannevaltio, joka oli hyvin järjestäytyneen yhteiskuntansa ansiosta kyennyt voittamaan mahtavan Atlantiksen valtion.
Dialogissa Minos tutkitaan lain luonnetta. Samalla ylistetään Minosta, Kreetan myyttistä kuningasta ja Ateenan muinaista vihollista.
Ihanteellinen perustuslaki
Sekä Valtio että Lait hahmottelevat kuvan siitä, millaiselta hyvä valtio voisi näyttää. Platon tunnisti sen, että valtioissa on erilaisia yhteiskuntaluokkia, joiden intressit ovat usein ristiriidassa keskenään. Tämä voi johtaa yhteiskunnallisiin levottomuuksiin. Platon katsoi, että erilaiset sisäiset ryhmäkunnat ja sisällissota ovat suurimpia vaaroja valtiolle, jopa suurempia kuin ulkoiset uhat, kuten sota muiden valtioiden kanssa. Rauha on saavutettava valtion eri osapuolten yhteistyöllä.
Platon uskoi optimistisesti, että yhteiskunnan eri osapuolten ristiriitaiset edut voitiin sovittaa yhteen. Paras, järkevin ja oikeudenmukaisin poliittinen järjestelmä johtaa yhteiskunnassa sopusointuiseen ykseyteen.
Filosofikuninkaiden hallinto
Valtiossa Platon antoi yhteiskuntarauhan takaamisen filosofikuninkaiden tehtäväksi. Platon oli sitä mieltä, että yhteiskunta koostuu kolmesta yhteiskuntaluokasta, jotka vastaavat yksittäisen ihmissielun jakoa kolmeen osaan. Nämä yhteiskuntaluokat olivat:
Filosofien hallitsija-asema perustui heillä olevaan tietoon. Filosofien tuli elää askeettisesti, käytännössä kommunistisesti, muun yhteiskunnan tuella. Johtavan luokan sisäinen yhtenäisyys perustui tähän tasa-arvoon. Platon kuvasi nämä ”filosofikuninkaat” niiksi, jotka ovat kiinnostuneet oppimisesta ja kaikista tiedonaloista, ja käyttää vertauskuvana kapteenia ja hänen laivaansa, tai lääkäriä ja hänen määräämäänsä lääkettä. Purjehtiminen ja lääkintä eivät ole asioita, joita kaikki voisivat harjoittaa luonnostaan. Filosofien lisäksi valtion johtavaan kerrokseen kuuluivat heidän lähimmät avustajansa, ”vartijat”.
Magnesian hallinto
Platon hahmotteli valtioon neljä omistuksen mukaan määriteltyä yhteiskuntaluokkaa. Lisäksi valtiossa oli orjia ja ulkomaalaisia. Hän myös asetti valtiolle useita poliittisia instituutioita. Merkittävimmät olivat kansankokous (koinos syllogos, ekklēsia); neuvosto (boulē); erilaiset virkatehtävät, kuten lakien vartijat (nomofylakes); yksityis- ja julkisoikeudelliset oikeusistuimet; sekä yöllinen kokous (nykterinos syllogos).
Lainsäätäjien tehtävänä oli taivutella järkiperustein kansalaiset noudattamaan lakeja, sekä opettaa heitä; ei pelkästään määrätä lait noudatettaviksi. Yöllisen kokouksen tarkoituksena on opettaa niitä, jotka ovat syyllistyneet rikkomuksiin. Kokoontumiset ovat yöaikaan siksi, että tällöin kaikilla on parhaiten vapaata aikaa erilaisista toimistaan.
Arvostelu
Valtion ”kommunistisuus” ilmenee yksityisten perheiden hylkäämisessä sekä yksityisomaisuuden rajoittamisessa filosofikuninkaiden ja vartijoiden muodostamissa kahdessa ylimmässä yhteiskuntaluokassa. Tämä piirre on ollut arvostelun kohteena Aristoteleesta lähtien. Valtion ”feministisyys” ilmenee siinä, että Platonin Sokrates avaa koulutuksen ja hallintotehtävät myös naisille; Sokrates sanoo, että mieheyden ja naiseuden välinen ero on yhtä merkityksellinen kuin pitkä- ja lyhythiuksisuuden välinen ero.
Totalitaristisena valtiota on pitänyt tunnetuimmin Karl Popper. Platonin valtio kuitenkin eroaa totalitaarisista monissa merkittävissä kohdissa. Platon muun muassa sanoo, että vapaus on eräs yhteiskunnan tärkeimmistä arvoista. Platon puolustaa myös oikeudenmukaisuutta, ystävyyttä, viisautta, rohkeutta ja maltillisuutta; ei totalitaariseen valtioon kuuluvaa terroria.
Delvináki
Delvináki on Kreikan kylä sekä samanniminen Pogónin kunnan kunnallisyksikkö (Δημοτική Ενότητα Δελβινακίου, Dimotikí Enótita Delvinakíou) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 2 540 ja varsinaisen Delvinákin kylän väkiluku 772 (vuonna 2011).
Delvinákin kylä sijaitsee Kreikan luoteisosassa Albanian rajan pinnassa. Delvináki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pogónin kunnaksi yhdessä Áno Kalamáksen, Áno Pogónin, Kalpákin, Lávdanin ja Pogonianín kanssa, jolloin se muuttui uuden kunnan kunnallisyksiköksi.
Delvináki on Dryïnoúpoliksen (Drópolin), Pogonianín ja Kónitsan hiippakunnan piispanistuin ja siellä sijaitsee hiippakunnan katedraali.
Kunnallisyksikön osat
Delvinákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Weimarin klassismi
Wieland
Christoph Martin Wieland oli ensimmäinen Weimariin asettunut kirjailija, joka pysytteli siellä kuolemaansa saakka. Hän perusti vuonna 1773 Der teutsche Merkur lehden, josta tuli hänen päätoimittajakaudellaan (1773-1789) Saksan vaikutusvaltaisin kirjallisuuslehti. Wieland julkaisi myös vuonna 1780 runomuotoisen romaanin Oberon (1780). Wielandin maailmankuva oli pitkälti sidoksissa valistukseen.
Angelus Silesius
thumb|upright pienoiskuva|Heilige Seelen-Lust -kirjan kansisivu Angelus Silesius, oikea nimi Johannes Scheffler, (1624– 9. heinäkuuta 1677) oli saksalainen virsirunoilija, kotoisin Breslausta.
Weimarin klassismi
Goethe ja Schiller
Weimarin klassismi oli sekä Goethen että Schillerin keskeisimmän tuotannon aikaa. He ottivat tuolloin etäisyyttä aiempaan tunteellisempaan Sturm und Drang -kauteensa ja pyrkivät pidättyväisempään klassismin muotoon. Weimariin vuonna 1775 kotiutunut Goethe julkaisi tuolloin mm. näytelmät Ifigeneia Tauriissa (Iphigenie auf Tauris, 1787) ja Torquato Tasso (1790), klassistisen runokokoelman Römische Elegien (Roomalaisia elegioita, 1790) sekä ensimmäisenä kehitysromaanina pidetyn Wilhelm Meisterin oppivuodet (Wilhelm Meisters Lehrjahre, 1796).
Angelus Silesius
Silesius oli luterilainen lääkäri. Mystisen kirjallisuuden vaikutuksesta hän siirtyi katolilaisuuteen ja otti nimen Angelus ('enkeli', 'sanansaattaja'). Hän liittyi fransiskaaniveljistöön ja vihittiin papiksi 1661. Kirjailijana hän käytti nimeä Angelus Silesius, 'sleesialainen sanansaattaja'.
Weimarin klassismi
Goethe ja Schiller
Schiller saapui Weimariin 1787 ja tutustui nopeasti Wielandiin sekä Herderiin. Jo vuonna 1789 Schiller sai palkattoman historian professuurin naapurikaupungista Jenasta. Weimarin ja Jenan väliset yhteydet olivat kuitenkin kiinteät ja Goethe vietti yhtä lailla siellä paljon aikaa esimerkiksi anatomisten kokeidensa parissa. Schillerin tunnetuimpia näytelmiä tältä ajalta ovat Don Carlos (1787/88) ja Wallenstein-trilogia (1799). Schiller muutti vuonna 1799 perheineen takaisin Weimariin, jossa valmistuivat vielä Maria Stuart (1800), Orleansin neitsyt (Die Jungfrau von Orléans, 1801), Messinan morsian (Die Braut von Messina, 1803) sekä Wilhelm Tell (1804). Teoreettisista tutkielmista maininnan arvoisia ovat Naiivista ja sentimentaalisesta runoudesta (Über naive und sentimentalische Dichtung, 1795) sekä Kirjeitä ihmisen esteettisestä kasvatuksesta (Über die ästhetische Erziehung des Menschen in einer Reihe von Briefen, 1795).
Angelus Silesius
Angelus Silesiuksen Cherubinischer Wandersmann ('Kerubi-vaeltaja') on laaja kokoelma lyhyitä, pääasiassa kaksirivisiä mieterunoja, joissa on Angelus Silesiukselle ominaista mystiikkaa. Hänen virsistään huokuu lämmin rakkaus Jeesukseen. Hän esittää teoksissaan Jeesuksen sulhasena ja sielun hänen morsiamenaan Raamatun Laulujen lauluista saadun typologisen esimerkin mukaan. Tämä ajattelutapa esiintyy erityisesti hänen 1657 julkaisemassaan laulukokoelmassa Heiligen SeelenLust oder Geistiliche Hirtenlieder. Kokoelmassa on yli 200 laulua, ja siinä on myös virsi ”Liebe, die du mich zum Bilde”, joka oli vuoden 1886 virsikirjassa virsi 297 ”Rakkaus, joka jumaluutes”. Nykyisessä Suomen ev. lut. kirkon virsikirjassa se on uudelleen suomennettuna virsi 430 ”Rakkaus, kun kuvaksesi”. Sen sävelmä on Heinrich Albertin sävelmä (1642).
Weimarin klassismi
Herder
Vuonna 1776, vuosi Weimariin muuttonsa jälkeen, Goethe järjesti myös pastori Johann Gottfried Herderille kutsun Weimariin. He olivat tutustuneet toisiinsa jo nuoruudessaan Strasbourgissa. Herder tutki kansanrunoutta ja julkaisi laajan historianfilosofisen tutkimuksen Ideen zur Philosophie der Geschichte der Menschheit (1784–1791). Hänen uushumanistisella ajattelullaan oli voimakas vaikutus ns. Turun romantiikkaan ja sen harrastuksiin kansanrunouden ja historiantutkimuksen alalla.
Angelus Silesius
Ruotsin kirkon virsikirjassa on yksi Silesiuksen virsi ”Ich will dich lieben, meine Stärke”, virsi 242 ”Sinua, Herra, tahdon kiittää” (Ruots. Gustaf A. Hjärne 1765, Jan Arvid Hellström 1979 suom. Niilo Rauhala 1997). Virren sävelmä on Hampurissa 1690 julkaistu sävelmä. Virsi 567 ”Nyt, kristitty, käy sotimaan”, ”Upp, kristen, upp till kamp och strid!” pohjautuu Silesiuksen virteen ”Auf, auf, o Seel, auf, auf zum Streit, Auf, auf zum Überwinden!”. Se on Johan Åströmin kirjoittama 1816, ja suomennos on Pekka Kivekkään tekemä 1995.
Weimarin klassismi
Suomalainen uushumanismi
Suomessa uushumanismia edusti erityisesti Henrik Gabriel Porthan ja sen on nähty vaikuttaneen myös Elias Lönnrotin ajatteluun ja tuotantoon.
Ižmalaiset
Ižmalaiset eli Ižman komit eli izvalaiset (ижемские коми, ižemskije komi) ovat komisyrjäänien alueellinen kansatieteellinen ryhmä. Kulttuuriltaan he poikkeavat kaikkein eniten muista komeista.
Ryhmä alkoi muotoutua 1500-luvun lopussa, jolloin Ižma-joen alajuoksulle syntyi Ižman kylä. Sen asukkaat koostuivat etupäässä Udoran ja Vymin komeista, joihin sulautui venäläisiä ja nenetsejä. Kontaktien seurauksena naapurikansat vaikuttivat ižmalaisten antropologiseen tyyppiin, syntyi erityinen venäläis- ja nenetsiläisvaikutteinen komin kielen Ižman murre ja ižmalaiset omaksuivat uusia elinkeinoja, jotka erottavat heidät muista komeista.
Aluksi ižmalaiset harjoittivat etupäässä metsästystä ja kalastusta sekä vähäisemmässä määrässä karjanhoitoa ja maanviljelyä. 1700–1800-luvuilla tärkeimmäksi elinkeinoksi muodostui nenetseiltä omaksuttu poronhoito sekä siihen liittyvä säämiskänvalmistus, tavarakuljetukset ja kaupankäynti. Porotalouden myötä ižmalaisten asuinalue laajeni 1800-luvulla Ižman alajuoksulta Petšoran keskijuoksulle ja sen sivujokien Kolvan ja Usan varsille, Bolšaja Zemljan ja Kaninin niemimaan tundra-alueille, Kuolan niemimaalle ja Uralin taakse. Vuonna 1897 Petšoran kihlakunnassa oli 22 000 komia (etupäässä ižmalaisia) ja sen ulkopuolella noin 10 000. Vuoden 1979 väestönlaskennan mukaan Komin tasavallan Ižman ja Usinskin piireissä oli 27 800 komia sekä Länsi-Siperiassa ja muualla Pohjois-Euroopassa noin 18 000 ižmalaisten jälkeläistä.